ตลท.เร่ง KC ส่งงบฯ Q3/60 ถึงปี 61 ก่อนกลับเข้าเทรด 29 มี.ค.63 หากไม่ทันมีสิทธิถูกเพิกถอน!
ตลท.เร่ง KC ส่งงบฯ Q3/60 ถึงปี 61 ก่อนกลับเข้าเทรด 29 มี.ค.63 หากไม่ทันมีสิทธิถูกเพิกถอน!
4 เม.ย. 2562

ตลาดหลักทรัพย์แห่งประเทศไทย (ตลท.) ระบุว่า ตามที่ บริษัท เค.ซี. พร็อพเพอร์ตี้ จำกัด (มหาชน) หรือ KC ได้นำส่งงบการเงินไตรมาส 1/60 และ ไตรมาส 2/60 ที่ล่าช้าแล้ว ตลท.จึงประกาศให้ KC เข้าสู่ช่วงดำเนินการให้มีคุณสมบัติเพื่อกลับมาซื้อขาย (Resume Stage) ซึ่ง KC จะต้องดำเนินการให้มีคุณสมบัติกลับมาซื้อขายได้ภายในวันที่ 29 มี.ค.63 โดยจะต้องนำส่งงบการเงินงวดที่ล่าช้าได้ทั้งหมด และนำส่งงบการเงินตามเวลาที่กำหนดได้อีก 2 งวดติดต่อกัน โดยรายงานของผู้สอบบัญชีต้องไม่มีลักษณะว่างบการเงินไม่เป็นไปตามมาตรฐานบัญชีหรือมีประเด็นเกี่ยวกับระบบการควบคุมภายใน
โดยปัจจุบัน KC ยังไม่ได้นำส่งงบการเงิน 6 ฉบับ ตั้งแต่งบการเงินไตรมาส 3/60 และ งบการเงินปี 61 ซึ่งหาก KC ไม่สามารถดำเนินการให้มีคุณสมบัติเพื่อกลับมาซื้อขายได้ภายในระยะเวลาดังกล่าว ตลท.จะเสนอคณะกรรมการ ตลท. เพื่อพิจารณาเพิกถอนหลักทรัพย์ต่อไป
ทั้งนี้ หลักทรัพย์ KC จะถูกขึ้นเครื่องหมาย SP และ NC จนกว่าจะสามารถดำเนินการให้มีคุณสมบัติเพื่อกลับมาซื้อขายได้